**MOLITVE VJERNIKA**

**Presveto Trojstvo – 11. lipnja 2017.**

1. Gospodine, pošalji vatru Duha Svetoga na svoju Crkvu kako bi svima mogla nositi svjetlo tvojeg uskrsnuća i hrabro propovijedati radosnu vijest, molimo te.
2. Gospodine, pomozi našem papi Franji, biskupu Josipu i svim našim svećenicima da u zajedništvu vjere budu živi primjer ljubavi Oca, Sina i Duha Svetoga, molimo te.
3. Gospodine, ti koji nisi došao na zemlju da nas osudiš nego spasiš, pomozi nam da i mi budemo milosrdni jedni prema drugima i da si pomažemo na putu svetosti, molimo te.
4. Gospodine, blagoslovi nas iskrenim zajedništvom, mirom i uzajamnim poštovanjem te nas nauči da uvijek i u svemu tražimo tvoje Kraljevstvo, molimo te.
5. Gospodine, daruj nam milost da budemo zahvalni i svjesni svega onoga što si učinio za nas i da jednog dana budemo jedno s tobom u vječnosti, molimo te.
6. Gospodine, svim našim dragim pokojnicima udijeli vječni mir i radost u nebeskoj domovini, molimo te.